KIRJALLINEN KYSYMYS E-1634/01 esittäjä(t): Rosa Miguélez Ramos (PSE) komissiolle. Yhteisöaloitteiden täytäntöönpano kaudella 1994—1999.



Virallinen lehti nro 093 E , 18/04/2002 s. 0016 - 0018



KIRJALLINEN KYSYMYS E-1634/01 esittäjä(t): Rosa Miguélez Ramos (PSE) komissiolle (12. kesäkuuta 2001) Aihe: Yhteisöaloitteiden täytäntöönpano kaudella 19941999 Komission rooli vuonna 1989 käyttöön otetuissa yhteisöaloitteissa on tavallista korostuneempi. Siltä edellytetään kokonaisnäkemystä, jota jäsenvaltioilla ei ole. Yhteisöaloitteilla komissio voi paremmin ratkaista koko unionin aluetta koskevia erityisongelmia. Ohjelmakaudella 19941999 hyväksyttiin 13 aloitetta, joiden määrärahat olivat 13,45 miljardia euroa. Näille aloitteille tyypillistä on lisäarvo suhteessa muihin rakennerahastoista rahoitettuihin toimiin, joilla tuetaan valtioiden välistä, unionin rajat ylittävää ja alueiden välistä yhteistyötä, alueen taloudellisten toimijoiden omaa osallistumista sekä kaikkien osapuolten välistä todellista yhteistyötä. Tämä kaikki viittaisi siihen, että sekä komissio että jäsenvaltiot olisivat käyttäneet kokonaisuudessaan kauden 19941999 kolmelletoista aloitteelle myönnetyt määrärahat. Voiko komissio ilmoittaa, kuinka suuri osuus aloitteille myönnetyistä määrärahoista todella käytettiin kaudella 19941999? Kuinka paljon määrärahoista todella käytettiin kullekin aloitteelle (Interreg II, Leader II, Regis II, NOW, Horizon, Youthstart, Integra, Adapt, Rechar II, Resider II, Konver, Retex, SME, Urban ja Pesca)? Minkä arvion komissio tekee käyttöasteesta? Miksi kullekin aloitteelle myönnettyä määrärahaa ei käytetty kokonaan? Kuinka paljon näiden aloitteiden puitteissa Espanjalle myönnetyistä määrärahoista on käytetty? Kuinka paljon varoja on Espanjassa todella käytetty kussakin aloitteessa, ja mikä on määrärahojen käyttöaste tällä kaudella? Minkä arvion komissio tekee käyttöasteesta? Miksi aloitekohtaisia määrärahoja ei käytetty kokonaan? Michel Barnier'n komission puolesta antamatäydentävä vastaus (17. syyskuuta 2001) Vuoden 2000 loppuun mennessä ohjelmakauden 19941999 yhteisöaloitteiden perusteella tehdyt maksusitoumukset ja maksetut määrärahat on koottu seuraavaan taulukkoon. >TAULUKON PAIKKA> Arvoisan parlamentin jäsenen kysymyksessään mainitsema 13,45 miljardin euron summa vastaa ohjelmakauden 19941999 yhteisöaloitteille varattujen määrärahojen kokonaismäärää vuoden 1994 hintoina ennen Itävallan, Ruotsin ja Suomen liittymistä. Todellisuudessa tehtyjen määrärahasitoumusten määrä on edellä mainittua summaa suurempi, koska määrässä on otettu huomioon ohjelmakaudella 19941999 sovellettu indeksointi, edellä mainituille kolmelle, vuonna 1995 yhteisöön liittyneelle jäsenvaltiolle myönnetyt määrärahat, Peace-aloitteelle myönnetyt lisämäärärahat sekä vuoden 1998 määrärahojen tarkistamisesta aiheutuvat kokonaisvaikutukset. Kaikille yhteisöaloitteille myönnettyjen lopullisten määrärahojen lopullinen käyttöaste on 100 prosenttia. Kaikki tarkoitukseen varatut yhteisön varat on siis sidottu täysimääräisesti näihin toimenpiteisiin. Se, miten ohjelmat ovat toteutuneet käytännössä, tiedetään kuitenkin vasta ohjelmien päättyessä, eli aikaisintaan kesäkuussa 2002 ohjelmien täytäntöönpanoehtojen mukaan. Espanjalle myönnettyjen määrärahojen käyttöaste vuoden 2000 loppuun mennessä ilmenee seuraavasta taulukosta. Raja-alueita koskevan yhteisöaloitteen (Interreg) luvut eivät ole mukana taulukossa, sillä näistä ohjelmista ei aina ole käytettävissä jäsenvaltiokohtaisia tietoja. Käyttöaste ja komission arvio ovat samat Espanjalle kuin kaikille muille jäsenvaltioille. >TAULUKON PAIKKA>